section_heading: Karijera
paragraph_text: Karijeru glumca započeo je u telenovelama u Miamiju, radeći u produkcijskoj kući Venevisión Internacional izvorno emitirana u SAD-u od strane latino mreže Univision. Debitirao je u telenoveli Olvidarte jamás u kojoj su glavni glumci bili Sonya Smith i Gabriel Porras. Kasnije je glumio u telenoveli Mi vida eres tú u kojoj su glavni glumci bili Scarlet Ortiz i Jorge Aravena. Njegov sljedeći projekat bio je u telenoveli Acorralada, gdje je glumio s Marianom Torres. U toj telenoveli glumio je Larry Irazabala, brata Maximiliana Irazabala kojeg je glumio David Zepeda. Producentica Carla Estrada mu je pružila priliku da glumi u Televisinoj telenoveli Pasión u kojoj su glavni glumci bili Susana González y Fernando Colunga. Prvu glavnu ulogu dobiva u telenoveli Cuidado con el ángel, uz Maite Perroni. Prema američkom časopisu Entertainment Weekly, telenovela je oborila sve rekorde gledanosti u SAD-u. Producentica Carla Estrada mu dodjeljuje glavnu ulogu u telenoveli Sortilegio uz Jacqueline Bracamontes. Godine 2010. dobiva glavnu ulogu u telenoveli Triunfo del amor uz Maite Perroni. Godine 2013. dobiva glavnu ulogu u telenoveli La tempestad uz Ximenu Navarrete. Od 2014. godine glumi u Hollywoodskim filmovima i serijama.